<classify> Hayo yalisemwa na Waziri wa Biashara, Masoko na Viwanda, Nassor Ahmed Mazrui wakati alipofunga tamasha la biashara hapo katika viwanja vya Maisara mjini hapa.Alisema tamasha hilo linalofanyika katika kipindi cha tatu sasa limekuwa likipata mafanikio siku hadi siku kwa wafanyabiashara kuonesha bidhaa zao wakiwemo wajasiriamali akinamama.Mazrui alisema hiyo ni moja ya fursa nzuri ya kipekee kwa wafanyabiashara kubadilisha mawazo na kuonesha bidhaa zao kwa ajili ya kupanua masoko ya biashara.Tamasha la maonesho ya biashara ni fursa nzuri kwa wafanyabiashara kuonesha bidhaa zao mbalimbali ambazo watazitumia kwa ajili ya kutafuta soko na wenzao, alisema.Makamo Mwenyekiti wa Chama cha Wafanyabiashara na wenye viwanda Ali Aboud alisema wamefurahishwa na wizara kuyaendeleza maonesho hayo ambayo yamefungua mlango mzuri wa mashirikiano.Alisema tangu kuanzishwa kwa maonesho hayo yamekuwa yakipata mafanikio siku hadi siku kwa wajasiriamali mbalimbali kuonesha bidhaa zao na kupata soko.Chama cha wafanyabiashara na wakulima kwa ujumla kimefurahishwa na kuendelezwa kwa maonesho haya ambayo yamefunguwa milango ya mashirikiano na kuitangaza sekta binafsi kupiga hatua kubwa ya maendeleo, alisema.Aidha aliishauri wizara kuanzia sasa kutenga maeneo maalumu rasmi kwa ajili ya kufanyika maonesho hayo yenye lengo la kutangaza sekta ya biashara na wafanyabiashara kwa ujumla.Tamasha la biashara limehudhuriwa na zaidi ya wafanyabiashara kutoka katika taasisi 162 ikiwemo ziliopo nchini na Tanzania Bara.  <topic>: UCHUMI 